ບ້ານເຮືອນຢ່າງໜ້ອຍ 50 ຫລັງ ໄດ້ຮັບຄວາມເສຍຫາຍ ຍ້ອນແຜ່ນດິນໄຫວທີ່ຈີນ
ທາງການຈີນເວົ້າວ່າ ບ້ານເຮືອນຢ່າງໜ້ອຍ 50 ຫລັງ ໄດ້ພັງທະລາຍລົງ ຍ້ອນແຜ່ນດິນໄຫວ 2 ແຫ່ງ ໃນຈີນ.
ທາງການຈີນກ່າວວ່າ ບ້ານເຮືອນຢ່າງໜ້ອຍ 50 ຫລັງໄດ້ພັງທະລາຍລົງ ຍ້ອນໄພແຜ່ນດິນໄຫວທີ່ມີຄວາມແຮງພໍປານກາງ ທີ່ໄດ້ປະທະພາກຕາເວັນຕົກສຽງເໜືອຂອງປະເທດ ໃນເຊົ້າວັນອັງຄານມື້ນີ້ ທາງກົມສໍາຫລວດທໍລະນີວິທະຍາສະຫະລັດກໍກ່າວວ່າ ແຜ່ນດິນໄຫວ ທີມີຄວາມແຮງ 5 4 ຣິກເຕີ ໄດ້ປະທະແຂວງຊິນຈຽງ ໃນລະຫວ່າງເຂດຊາຍແດນເມືອງ Yining ແລະເມືອງ Gonhliu ແລະຢູ່ເລິກລົງໄປ 27 ກິໂລແມັດ ໃນເບື້ອງຕົ້ນນັ້ນ ຄວາມແຮງຂອງແຜ່ນດິນໄຫວວັດແທກໄດ້ 6 0 ຣິກເຕີ ໄດ້ມີການສົ່ງພວກພະນັກງານສຸກເສິນໄປຍັງຂົງເຂດ ເພື່ອປະເມິນເບິ່ງຄວາມເສຍຫາຍ ແຕ່ມາຮອດປັດຈຸບັນຍັງບໍ່ທັນມີລາຍງານກ່ຽວກັບຜູ້ບາດເຈັບລົ້ມຕາຍເທື່ອ ໄດ້ເກີດແຜ້ນດິນໄຫວໃນບ່ອນນຶ່ງອີກຕ່າງຫາກ ຊຶ່ງມີຄວາມແຮງ 5 5 ຣິກເຕີ ໃນເຊົ້າວັນອັງຄານມື້ນີ້ ທີ່ປະທະຂົງເຂດຊີສວນ ທາງພາກຕາເວັນຕົກສຽງໃຕ້ຂອງຈີນ ເຂດຊີສວນເຄີຍໄດ້ຮັບຄວາມເສຍຫາຍຢ່າງໜັກ ຍ້ອນໄພແຜ່ນດິນໄຫວທີ່ມີຄວາມແຮງ 7 9 ຣິກເຕີ ມາແລ້ວໃນປີ 2008 ທີ່ໄດ້ເອົາຊີວິດປະຊາຊົນໄປ ເກືອບ 90 ພັນຄົນ ຍັງບໍ່ທັນມີລາຍງານແຈ້ງໃຫ້ຊາບ ກ່ຽວກັບຜູ້ໄດ້ຮັບເຄາະແລະຄວາມເສຍຫາຍທີ່ຮ້າຍແຮງໃດໆ ຈາກແຜ່ນດິນໄຫວທີ່ແຂວງຊີສວນ ໃນທັນທີນີ້ເທື່ອ